ऑस्ट्रेलिया के पूर्व बल्लेबाज माइकल हसी का मानना है कि फुटवर्क में आत्मविश्वास में कमी के कारण भारतीय बल्लेबाजों को रन बनाने में परेशानी हो रही है। भारत ने एडिलेड में खेले गए पहले टेस्ट मैच की पहली पारी में तो किसी तरह 244 रन बना लिए थे लेकिन दूसरी पारी में टीम सिर्फ 36 रन बनाकर ढेर हो गई जो टेस्ट की एक पारी में उसका सबसे कम स्कोर है। इस मैच को आस्ट्रेलिया ने आठ विकेट से जीता।
हसी ने ईएसपीएनक्रिकइंफो से बात करते हुए कहा, "भारतीय बल्लेबाज आमतौर पर अपना अगला पैर ज्यादा आगे नहीं निकालते जो कई बार आपको ऑस्ट्रेलियाई पिचों पर करना होता है। उनका पैर आधा आगे निकला हुआ होता है। विराट कोहली शायद एक अपवाद हैं। वह ऐसे बल्लेबाज हैं जो अपने फुटवर्क को लेकर काफी आत्मविश्वासी हैं।"
उन्होंने कहा, "लेकिन जब गेंदबाज गेंद को फुल लैंग्थ पर डालते हैं और तब भारतीय बल्लेबाजों की तरफ से ज्यादा फुटवर्क नहीं होता है तो तब बल्ले का किनारा लगने की संभावना ज्यादा होती है और यही हुआ है।"
हसी ने कहा कि ऑस्ट्रेलिया में फुटवर्क की कमी बल्लेबाजों के लिए परेशानी खड़ी कर देती है।
बाएं हाथ के पूर्व बल्लेबाज ने कहा, "ऑस्ट्रेलिया में, जब पिचें नई होती हैं, आपकी 15-20 गेंदें सबसे ज्यादा मुश्किल होती हैं। एक बार जब आप उससे पार पा लेते हैं तो आपको लगता है कि आप रन कर सकते हैं। लेकिन उन 15-20 गेंदों को खेलना काफी मुश्किल हो सकता है। अगर आपका फुटवर्क सही नहीं है तो आप जल्दी पवेलियन लौट सकते हैं।"

ऑस्ट्रेलिया के पूर्व बल्लेबाज माइकल हसी का मानना है कि फुटवर्क में आत्मविश्वास में कमी के कारण भारतीय बल्लेबाजों को रन बनाने में परेशानी हो रही है। भारत ने एडिलेड में खेले गए पहले टेस्ट मैच की पहली पारी में तो किसी तरह दो सौ चौंतालीस रन बना लिए थे लेकिन दूसरी पारी में टीम सिर्फ छत्तीस रन बनाकर ढेर हो गई जो टेस्ट की एक पारी में उसका सबसे कम स्कोर है। इस मैच को आस्ट्रेलिया ने आठ विकेट से जीता। हसी ने ईएसपीएनक्रिकइंफो से बात करते हुए कहा, "भारतीय बल्लेबाज आमतौर पर अपना अगला पैर ज्यादा आगे नहीं निकालते जो कई बार आपको ऑस्ट्रेलियाई पिचों पर करना होता है। उनका पैर आधा आगे निकला हुआ होता है। विराट कोहली शायद एक अपवाद हैं। वह ऐसे बल्लेबाज हैं जो अपने फुटवर्क को लेकर काफी आत्मविश्वासी हैं।" उन्होंने कहा, "लेकिन जब गेंदबाज गेंद को फुल लैंग्थ पर डालते हैं और तब भारतीय बल्लेबाजों की तरफ से ज्यादा फुटवर्क नहीं होता है तो तब बल्ले का किनारा लगने की संभावना ज्यादा होती है और यही हुआ है।" हसी ने कहा कि ऑस्ट्रेलिया में फुटवर्क की कमी बल्लेबाजों के लिए परेशानी खड़ी कर देती है। बाएं हाथ के पूर्व बल्लेबाज ने कहा, "ऑस्ट्रेलिया में, जब पिचें नई होती हैं, आपकी पंद्रह-बीस गेंदें सबसे ज्यादा मुश्किल होती हैं। एक बार जब आप उससे पार पा लेते हैं तो आपको लगता है कि आप रन कर सकते हैं। लेकिन उन पंद्रह-बीस गेंदों को खेलना काफी मुश्किल हो सकता है। अगर आपका फुटवर्क सही नहीं है तो आप जल्दी पवेलियन लौट सकते हैं।"